RESOLUCIÓN do 1 de decembro de 2020, da Dirección Xeral de Xuventude, Participación e Voluntariado, pola que se publica o requirimento de emenda ditado no procedemento da Orde do 20 de decembro de 2019 pola que se establecen as bases que rexen as axudas enmarcadas no programa Iniciativa Xove durante o ano 2020 e se procede á súa convocatoria (código de procedemento BS306B).
Consellería de Política Social — III. Outras disposicións — 11/12/2020

A Consellería de Política Social convocou para o ano 2020, a través da Orde do 20 de decembro de 2019 (DOG núm. 27, do 10 de febreiro), as axudas enmarcadas no programa Iniciativa Xove.
Segundo o artigo 20 da orde de convocatoria, a data límite para presentar a xustificación é o día 15 de outubro de 2020. No mesmo artigo determínase a documentación necesaria para a xustificación do proxecto.
Unha vez revisada a dita documentación, identificáronse aquelas entidades ou grupos que non presentaron a xustificación en prazo, así como aquelas xustificacións en que se apreciou a existencia de defectos emendables.
De conformidade co artigo 45.2 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, «transcorrido o prazo establecido de xustificación sen ter presentado esta perante o órgano administrativo competente, este requirirá o beneficiario para que, no prazo improrrogable de dez días, a presente para os efectos previstos neste capítulo».
Así mesmo, o artigo 46.2 do dito Decreto 11/2009, do 8 de xaneiro, dispón que «cando o órgano administrativo competente para a comprobación da subvención aprecie a existencia de defectos emendables na xustificación presentada polo beneficiario, porao no seu coñecemento e concederalle un prazo de dez días para a súa corrección».
Apreciados a ausencia e defectos na presentación da xustificación da documentación ao abeiro do disposto no referido artigo 20 da Orde do 20 de decembro de 2019, cómpre proceder á súa emenda, de conformidade co requirimento ditado polo Instituto da Xuventude de Galicia con data do 30 de novembro de 2020.
O artigo 12 da dita Orde do 20 de decembro de 2019 establece que se publicarán no
Diario Oficial de Galicia
(DOG), de conformidade co previsto no artigo 45 da Lei 39/2015, do 1 de outubro, do procedemento administrativo común das administracións públicas, os actos administrativos e as correspondentes resolucións deste procedemento e que esta publicación producirá os efectos de notificación.
Por todo o exposto,
1. Ordenar a publicación no
Diario Oficial de Galicia
do requirimento de emenda do 30 de novembro de 2020, coa relación das entidades e grupos a que se notifica o acto e o motivo da emenda:
a) Relación de entidades e grupos que non presentaron a xustificación no prazo establecido no artigo 20 da Orde do 20 de decembro de 2019, que figuran no anexo I.
b) Relación de entidades e grupos que deben emendar a xustificación presentada, que figuran no anexo II.
2. Facer indicación expresa a todas as entidades e grupos relacionados no anexo I de que son requiridos para que no prazo improrrogable de dez (10) días, contado a partir do día seguinte ao da publicación desta resolución no
Diario Oficial de Galicia
, presenten a documentación xustificativa relacionada no artigo 20 da Orde do 20 de decembro de 2019. A falta de presentación da xustificación no prazo establecido comportará a perda do dereito ao cobramento total ou parcial da subvención, a exixencia do reintegro e demais responsabilidades establecidas na Lei 9/2007, do 13 de xuño, de subvencións de Galicia.
3. Facer indicación expresa a todas as entidades e grupos relacionados no anexo II de que son requiridos para que no prazo de dez (10) días, contado a partir do día seguinte ao da publicación desta resolución no
Diario Oficial de Galicia
, emenden os defectos apreciados na xustificación presentada que se relacionan no dito anexo II. A falta de emenda destes defectos no prazo establecido comportará a perda do dereito ao cobramento total ou parcial da subvención, a exixencia do reintegro e demais responsabilidades establecidas na Lei 9/2007, do 13 de xuño.
4. En caso de dúbida, dificultades técnicas ou necesidade de máis información durante o proceso de emenda da documentación necesaria para a xustificación, poderán dirixirse á Consellería de Política Social a través dos teléfonos 981 54 49 59 e 981 95 75 72.
Santiago de Compostela, 1 de decembro de 2020
Requirimento de emenda ás entidades ou grupos que non presentaron a xustificación no prazo establecido no artigo 20 da Orde do 20 de decembro de 2019, así como ás entidades ou grupos que deben emendar a xustificación presentada, e que se relacionan nos anexos I e II.
Entidades
Grupos informais
Entidades
Grupos informais